text: DR og TV SYD går sammen: Vækst i lokale medier
  09 juni 2015 kl. 10.50
  DR P4 Syd og Trekanten sætter i valgkampen fokus på vækst sammen med TV SYD.
  De lokale medier TV SYD, DR P4 Trekanten og DR P4 Syd er normalt konkurrenter på nyhedsmarkedet. Men de tre medier er nu gået sammen om at sætte fokus på vækst i Syd- og Sønderjylland under valgkampen.
  Det munder ud i flere debatter rundt om i landsdelen og indslag på både DR og TV SYD.
  Bl.a. er der tirsdag eftermiddag debatmøde på Linak på Als. Her skal flere politikere fra flere partier diskutere skat på generationsskifte i virksomheder, efteruddannelse til ufaglærte og skat.
  Hør med i radioen og se med i TV'et, når de lokale medier sætter fokus på vækst i området.
  